Ask Jekyll & Hyde - work work - Wattpad
By rose24601 Ongoing - Updated Nov 30, 2015
Get notified when Ask Jekyll & Hyde is updated
#1 in edwardhyde See all rankings Kuiersafari – Die gril en die gil – toortsie.com
Kuiersafari – Die gril en die gil
September 28, 2018 September 28, 2018 ~ Toortsie
(Suiwer fiksie rondom ‘n fiktiewe toer wat 14 bloggers onderneem. )
Ons tweede kuierplek is toe by Bondelsgedagtes op die plaas. Wat ‘n plesier! Wat ‘n lekkerte! Sjoe! Waarvoor kan hierdie plaasmeisie nou meer vra as juis dít? 😁
Kyk, ek geniet dit so af en toe in die stad, maar op ‘n plaas is ek soos ‘n vis in water, lekker gemaklik.
Ek het die boeresport so baie geniet. Dit het my laat terugdink aan my kinderdae toe daar altyd op nuwejaarsdag boeresport op Struisbaai gehou was. Natuurlik kan ek steeds nie ‘n eier gooi nie en ek en Kameel het lekker gesukkel en gelag met die driebeenresies en die sakresies was ‘n fiasko op sy eie!
Maar die longdrop! Amper was daar ‘n misverstand! Bondels vertel hoe ek gegril en gegil het en dis heeltemal waar. Ek het daarná toe maar eerder die huis se geriewe verkies… of ‘n bossie!
Maar om ‘n heel ander rede …
Weet julle, né, ‘n longdrop is vir my glad nie iets vreemds nie, ek kom mos van die plaas af! 🤪
In my kleinkinderjare was ‘n longdrop al geriefie wat beskikbaar was by ons vakansieplek en die plaasskool het ook geen alternatiewe gehad nie. Ons hou mos ook daarvan, nes Perdebytjie, om in die boendoes vakansie te hou.
Maar toe gaan ek mos daar by Bondels na die buitetoilet en soos baie van julle nie weet nie, kruip daar soms ongediertetjies weg op plekkies waar jy hulle nie wil hê nie. Ek sien Scrapy sê dat daar gelukkig nie spinnekoppe en slange was nie. Ja, wel …
Julle wéét mos hoe bang ek vir spinnekoppe is, veral nadat een my gebyt het en ek baie siek daarvan was, jare gelede.
So, julle kan maar raai wat ek gesien het en hoekom ek so gegil het.
Al wat ek julle kan sê, is dat ek nie weer in daardie een sal ingaan nie, tensy daar eers behoorlik ondersoek ingestel is en ek verseker is dat alles veilig is nie.
‹ PreviousBroodsafari: ‘n Nare gevoelentheidjie
Next ›Nie vir kinders
35 thoughts on “Kuiersafari – Die gril en die gil”
September 28, 2018 om 6:59 nm
Ons gebruik die longdrops in Kgalagadi maar ons maak seker dat geen leeus daarin is!
September 28, 2018 om 7:18 nm
Jy swaai eers die liggie mooi in die rondte om te kyk vir geel oë. 😁
September 29, 2018 om 7:18 vm
Oe dis ‘n scary gedagte dat ‘n leeu jou daar kan vaskeer….joh!!!
September 29, 2018 om 7:43 vm
September 29, 2018 om 8:24 vm
Olifant my gunsteling dier, ek sou heel moontlik aan hom wou vat..
September 29, 2018 om 9:11 vm
Hy sou nie wou nie. 😊
September 29, 2018 om 9:12 vm
Ja ek dink ook nie so nie😁
Sy gil sou dalk nes myne klink!
September 29, 2018 om 9:41 vm
En ek sou dan soos Bytjie sê ge”poefdoef” het…😁
September 29, 2018 om 10:59 vm
September 28, 2018 om 7:41 nm
Ek is heeltemal saam met jou daar Toortsie, dood moet hulle dood.
September 28, 2018 om 9:55 nm
Ek verkies eerder ‘n bossie. 😋 Die uitsig is beter!
September 29, 2018 om 5:58 vm
September 28, 2018 om 10:09 nm
Oooo ek het as tiener laas op die plaas die longdrop gebruik. Ek gril net om daaraan te dink…. en die goggas!!! “Tanks but no tanks,” die bossies klink beter. 🙄
September 28, 2018 om 10:30 nm
Ek sal dit gebruik as ek moet, maar beslis dié sonder spinnekoppe.
Kameel dan het jy seker die een met ‘n few geniet??
September 29, 2018 om 7:39 vm
Yep, ek en Positief het op ‘n stadium stry gehad oor daardie toilet met ‘n view 🙄
Oktober 3, 2018 om 5:55 nm
September 28, 2018 om 10:11 nm
Nou by my seun hulle in Kanada, is daar tot my verbasing longdrops by sommige van die stap plekke. Ai, maar ń longdrop in Kanada of Suid Afrika, die reuk bly dieselfde. Mens doen wat jy moet doen teen hoë spoed en probeer so min moontlik asemhaal. As die deur oplaas oop gaan strompel jy behoorlik daar uit as gevolg van te min suurstof en word diep teue lug ingetrek daar en dan.
September 28, 2018 om 10:13 nm
Jy hou jou mond en jou neus so toe as moontlik!
September 29, 2018 om 7:19 vm
September 29, 2018 om 7:44 vm
‘n Mens sou verwag dat ‘n vooruitstrewende land soos Kanada nie meer so iets sal hê nie.
September 29, 2018 om 8:23 vm
Janee en terselfdertyd is dit amper refreshing dat van die “ou dinge” behoue bly. Leefstyle en oorlewing soos outydse koelkamers wat die nuwe generasies nooit sal ken nie…
September 29, 2018 om 9:10 vm
September 29, 2018 om 6:40 vm
Ek verkies ook ‘n bossie, maar dan moet jy ook seker maak dat daar nie ongediertes uit die gras uitpeul, voor jy hurk nie.
Longdrop het so ‘n oulike Afrikaanse woord…doefpoef!
Doefpoef! Dis mos eintlik ‘n puttoilet.
September 29, 2018 om 8:07 vm
Ja, maar doefpoef is ‘n lekker humoristiese plaasvervanger.
Ek hou van doefpoef!
Dis ‘n kostelike woord!!! Gaan dit probeer onthouxx
September 29, 2018 om 7:20 vm
Haai siestog ou Toortsie, so jammer oor daai stoute spinnekop. Hoop nie hy het jou nagmerries gegee nie….
September 29, 2018 om 7:45 vm
Nee, nie nagmerries nie, net ‘n grooooot skrik, soos nulle almal mos moes aanhoor!
September 29, 2018 om 8:25 vm
Janee daai gil sou ‘n blik kon oopsny, en die toonhoogte ongeken….
September 29, 2018 om 7:36 vm
😄 Longdrops is ‘n algemene ding hier rond en jy sien baie van hulle by privaat huise langs die pad as jy so teen die kus af ry. Wat vir my eienaardig is, is dat die meeste nie deure het nie, wat dus beteken dat hulle ‘n pragtige uitsig het oor die omringende heuwels en die motors wat verbyry. Of dalk is dit ‘n gerieflike plek om te sit en die kudde beeste wat teen die pad ry dop te hou?
September 29, 2018 om 11:49 vm
568 575 ste persoon wat hier inloer! Baie dankie en welkom! Hoop jy loer weer in.